Tom Cruise

**Tom Cruise**, rodným menom **Thomas Cruise Mapother IV** (* 3. júl 1962, Syracuse, New York, USA) je americký herec a filmový producent. Bol nominovaný na troch Oscarov a získal tri Zlaté glóbusy. Svoju kariéru začal, keď mal 19 rokov, vo filme *[[Nekonečná láska (film)|Nekonečná láska]]* z roku 1981. Vo filmoch *[[Taps]]* (1981) a *[[Outsideri]]* (1983) stvárnil vedľajšie role. V hlavnej úlohe sa prvýkrát predstavil v romantickej komédii *[[Riskantné podnikanie]]*, ktorá mala premiéru v auguste 1983. Až po stvárnení Petea "Maverick" Mitchella v akčnej dráme *[[Top Gun]]* (1986) odštartoval skutočnú hereckú kariéru a stal sa jednou z najväčších hollywoodskych hviezd. Objavil sa v niekoľkých úspešných filmoch z 80. rokov, vrátane drámy *Farba peňazí* (1986), *Koktail* (1988), *[[Rain Man]]* (1988) a *[[Narodený 4. júla]]* (1989).

V 90. rokoch hral v niekoľkých úspešných filmoch, vrátane romantického filmu *Navždy a ďaleko* (1992), drámy *Zopár správnych chlapov* (1992), trileru z právnického prostredia *[[Firma (film)|Firma]]* (1993), hororu *Interview s upírom* (1994), filmu *Jerry Maguire* (1996), erotického trileru *Eyes Wide Shut - Spaľujúca vášeň* a drámy *Magnólia* (oba z roku 1999). Jeho najznámejšou rolou je rola tajného agenta Ethana Hunta vo filmovej sérii **'.

V rokoch 20002009 sa objavil v ďalších úspešných filmoch, vrátane sci-fi trileru ''Vanilkové nebo'' (2001) a ''Minority Report'' (2002), epického vojnového filmu ''[[Posledný samuraj]]'' (2003), krimi filmu ''Collateral'' (2004), katastrofického sci-fi trileru ''[[Vojna svetov (film)|Vojna svetov]]'' (2005) a historického trileru ''Valkýra'' (2008).

Od roku 2010 hral v akčnej komédii ''Zatiaľ spolu, zatiaľ nažive'' (2010), trileri ''Jack Reacher: Posledný výstrel'' (2012), post-apokalyptickom sci-fi filme **' (2013) a akčnom sci-fi filme *[[Na hrane zajtrajška]]* (2014). V roku 2012 bol najlepšie plateným hercom v Hollywoode. Až 16 z jeho filmov zarobilo vyše 100 miliónov dolárov na americkom domácom trhu; 22 filmov zarobilo viac ako 200 miliónov dolárov celosvetovo.

V roku 1990 získal Zlatý glóbus za najlepší mužský herecký výkon v dramatickom filme *[[Narodený 4. júla]]*; v roku 1997 za najlepší mužský herecký výkon v komédii/muzikáli *Jerry Maguire*; a v roku 2000 za najlepší mužský herecký vo vedľajšej úlohe vo filme *Magnólia*. V roku 2002 získal Saturn Award za najlepšieho herca vo filme *Vanilkové nebo*. V roku 2003 získal AFI Movie of the Year Award za film *[[Posledný samuraj]]* a cenu Empire za najlepšieho herca vo filme *Minority Report*.

Cruise otvorene zastáva scientologickú cirkev a jej pridružené sociálne programy a pomoc pri vyliečení z dyslexie pripisuje na účet scientológii. Jeho kritika psychiatrie a antidepresív, najmä terapie záchranárov, a úsilie vložené do propagácie scientologickej cirkvi ako náboženstva v Európe vyvolali po uniknutí videa, v ktorom propagoval scientológiu, kontroverzie.

## Skorý život
Cruise sa narodil v Syracuse v New Yorku. Je synom Mary Lee (rod. Pfeiffer), špeciálnej pedagogičky, a elektrotechnika Thomasa Cruise Mapothera III. Cruise má anglických, nemeckých a írskych predkov. Má tri sestry: Lee Anne, Marian a Cass. Jeho pra-pra-pra-dedo z otcovej strany, Patrick Russell Cruise, sa narodil v severnom grófstve Dublinu v roku 1799 a v roku 1825 si v grófstve Meath vzal Teresu Johnson. V tom istom roku odišli z Írska do Spojených štátov a usadili sa v New Yorku. Mali dcéru Marie Paulina Russell Cruise, ktorej syn, Thomas Cruise O'Mara, Jr., bol Cruisov pradedo.

Cruise je bratrancom herca Williama Mapothera, s ktorým sa objavil v piatich filmoch. Vyrástol v biede a mal katolícku výchovu. Jeho otec bol násilník. Cruise uviedol, že ho otec bil a označil ho za "tyrana a zbabelca". Vyhlásil: "Bol to typ človeka, ktorý ak sa niečo pokazilo, kopal do vás. Bola to veľká lekcia v mojom živote – najskôr vás upokojil, aby ste sa cítili v bezpečí a potom prásk! Cítil som, že niečo s tým chlapom nie je v poriadku. Neverím mu. Dávajte si na neho pozor."

Časť svojho detstva strávil v Kanade. Koncom roka 1971 sa jeho rodina presťahovala do Beacon Hill v Ottawe, aby Cruisov otec mohol zaujať pozíciu poradcu kanadských ozbrojených síl. Tam navštevoval novootvorenú Robert Hopkins Public School. Vo štvrtej triede sa prvýkrát zapojil do drámy pod vedením Georgea Steinburga. Hral pozemný hokej, hoci bol známy viac pre svoju agresivitu ako talent.

Do šiestej triedy chodil na Henry Munro High School, avšak na jar toho istého roku matka opustila jeho otca a spolu s jeho sestrami sa vrátili späť do Spojených štátov. Jeho otec zomrel na rakovinu v roku 1984. V Cincinnati v Ohiu krátko navštevoval františkánsky seminár a ešte pred tým, ako sa začal zaujímať o herectvo, chcel sa stať katolíckym kňazom. V poslednom ročníku hral futbal za univerzitný tím ako univerzálny obranca, ale bol vyradený z tímu po tom, ako ho pristihli piť pivo pred zápasom. Celkom navštívil 15 škôl za 14 rokov, vrátane stáží v najmenej dvoch predmestiach New Jersey a Glen Ridge.

## Kariéra

### Herectvo
Cruise sa prvýkrát objavil v drobnej úlohe vo filme *Nekonečná láska* z roku 1981 a neskôr v tom istom roku vo vedľajšej úlohe vo filme *Taps* ako pobláznený študent vojenskej akadémie. V roku 1983 si zahral vo filme *Outsideri*. V tom istom roku sa objavil vo filmoch *Správna hra* a *Riskantné podnikanie*. V roku 1985 stvárnil hlavnú rolu vo filme *Legenda.*
[vľavo|náhľad|Cruise na 61. ročníku odovzdávania [Academy Awards|Oscarov v roku 1989]]
V roku 1986 sa predstavil v hlavnej úlohe vo filmoch *[[Top Gun]]* a *Farba peňazí*, ktoré vyšli v tom istom roku. Tu sa zoznámil s Paulom Newmanom. V roku 1988 hral vo filme *Koktail*, za ktorý získal nomináciu na Zlatú malinu pre najhoršieho herca. Neskôr v tom istom roku hral s Dustinom Hoffmanom v *[[Rain Man]]*, ktorý získal Oscara za najlepší film a Cruise obdržal Kansas City Film Critics Circle Award za najlepšiu vedľajšiu rolu. V roku 1989 vo filme *[[Narodený 4. júla]]* stvárnil skutočného ochrnutého vietnamského vojnového veterána Rona Kovica, za čo získal Zlatý glóbus pre najlepšieho herca v dráme, Chicago Film Critics Association Award pre najlepšieho herca, People's Choice Award pre obľúbeného filmového herca, nomináciu na cenu BAFTA pre najlepšieho herca v hlavnej úlohe a jeho prvú nomináciu na Oscara v kategórii najlepší herec.

Medzi jeho ďalšie filmy patrí film *Dni hromu* (1990) a *Navždy a ďaleko* (1992). V oboch filmoch si zahral s Nicole Kidmanovou. V roku 1994 si zahral po boku Brada Pitta, Antonia Banderasa a Christiana Slatera v gotickej dráme/horore *Interview s upírom*, ktorý bol nakrútený podľa bestselleru Anne Riceovej. Film získal pozitívne recenzie, hoci Riceová bola spočiatku veľmi kritická k obsadeniu Cruisa. Po zhliadnutí filmu však zaplatila 7 740 $ za dvojstranovú reklamu v magazíne *Daily Variety*, v ktorej pochválila jeho herecký výkon a ospravedlnila sa za svoje predchádzajúce pochybnosti. V roku 1996 sa objavil v kasovom trháku **' ako špión Ethan Hunt.

V roku 1996 sa objavil v hlavnej úlohe vo filme ''Jerry Maguire'', za ktorú získal [[Zlatý glóbus]] a svoju druhú nomináciu na [[Academy Awards|Oscara]]. V roku 1999 si zahral spolu s [[Nicole Kidmanová|Nicole Kidmanovou]] v erotickom filme ''Eyes Wide Shut - Spaľujúca vášeň'' a za herecký výkon vo filme ''Magnólia'' získal ďalší [[Zlatý glóbus]] a nomináciu na [[Academy Awards|Oscara]].
[[Súbor:Tom Cruise 2006.jpg|náhľad|Cruise v marci 2006]]
V roku 2000 sa vrátil ako Ethan Hunt v ''Mission: Impossible II'', pokračovaní filmu ''Mission: Impossible''. Film režíroval hongkonský režisér John Woo. Film bol kasovým trhákom, pričom celosvetovo zarobil viac ako 547 miliónov $. Stal sa tretím najúspešnejším filmom roka aj napriek tomu, že spolu s predchádzajúcim filmom získali rôznorodé recenzie. Cruise za tento film dostal cenu [[MTV (televízna stanica)|MTV]] Movie Award za najlepší mužský herecký výkon.

Jeho ďalšie filmy boli kriticky a komerčne úspešné. Nasledujúci rok hral v romantickom trileri ''Vanilkové nebo'' (2001) s [[Cameron Diazová|Cameron Diazovou]] a [[Penélope Cruzová|Penélope Cruzovou]]. V roku 2002 hral v dystopickom sci-fi trileri ''Minority Report'' založenom na sci-fi poviedke [[Philip Kindred Dick|Philipa K. Dicka]]. Film režíroval [[Steven Spielberg]].
[[Súbor:Tom Cruise avp 2014 3.jpg|vľavo|náhľad|Cruise v [[Paríž]]i na premiére filmu ''[[Na hrane zajtrajška]]'' v máji 2014]]
V roku 2003 hral v historickej dráme ''[[Posledný samuraj]]'', za ktorú získal nomináciu na [[Zlatý glóbus]] pre najlepšieho herca. V roku 2005 opäť spolupracoval so [[Steven Spielberg|Stevenom Spielbergom]] vo filme ''[[Vojna svetov (film)|Vojna svetov]]'', adaptácii rovnomenného románu [[Herbert George Wells|Herberta George Wellsa]]. Film bol štvrtým najúspešnejším filmom a zarobil viac ako 591 400 000 $ po celom svete. V roku 2005 získal [[People’s Choice Awards|People's Choice Award]] pre obľúbenú filmovú hviezdu a MTV Generation Award. V rokoch 2002 až 2009 bol nominovaný na sedem Saturn Awards a z toho raz vyhral. Deväť z desiatich filmov, v ktorých hral v priebehu desaťročia, zarobilo viac ako 100 miliónov $.

V roku 2006 sa objavil v treťom pokračovaní filmovej série **'. Film získal pozitívnejšie recenzie než predchádzajúce filmy a zarobil takmer 400 milión $. V roku 2008 si zahral vo filme *Tropická búrka* s Benom Stillerom, Jackom Blackom a Robertom Downey Jr. Za svoj herecký výkon získal nomináciu na Zlatý glóbus. Hral hlavnú úlohu v historickom trileri *Valkýra*, ktorý mal premiéru 25. decembra 2008.

V marci 2010 dokončil nakrúcanie akčnej komédie *Zatiaľ spolu, zatiaľ nažive*, v ktorej sa opäť stretol s Cameron Diazovou. Film mal premiéru 23. júna 2010. Dňa 9. februára 2010 potvrdil, že bude hrať v *Mission: Impossible – Ghost Protocol* (štvrté pokračovanie filmovej série *Mission: Impossible*). Film mal premiéru v decembri 2011. Získal pozitívne hodnotenia kritikov a stal sa kasovým trhákom.

6. mája 2011 získal humanitárne ocenenie od Simon Wiesenthal Centre and Museum of Tolerance za svoju prácu oddaného filantropa. V polovici roka 2011 začal nakrúcať film *Rock of Ages*, v ktorom hral Stacee Jaxx. Film mal premiéru v júni 2012.

Cruise stvárnil Jacka Reachera v rovnomennom filme, ktorý je adaptáciou románu britského autora Leeho Childa *On shot*. Film vyšiel 21. decembra 2012. Film získal pozitívne recenzie od kritikov a bol kasovým trhákom, pričom celosvetovo zarobil 216 568 266 $. V roku 2013 hral v sci-fi filme *Nevedomí*. Film získal protichodné recenzie a celosvetovo zarobil 285 600 588 $. Vo filme sa objavil aj Morgan Freeman a Olga Kurylenko.

## Vzťahy
[náhľad|Tom Cruise a [Katie Holmesová v máji 2009]]
Cruise bol ženatý a rozvedený spolu trikrát a má tri deti (dve adoptované a jedno biologické).

### Pred manželstvom
Od začiatku do polovice 80. rokov randil so staršími ženami, vrátane Rebeccy De Mornay (staršia o 3 roky); Patti Scialfa (staršia o 9 rokov) a Cher  (staršia o 16 rokov). Cher žila spolu so svojou dcérou Chastity Bonos a Tomom Cruisom v jednej domácnosti.

### Manželstvo s Mimi Rogers
Cruise si vzal herečku Mimi Rogers 9. mája 1987. Pár sa rozviedol 4. februára 1990. Rogers zasvätila Cruisa do scientológie.

### Manželstvo s Nicole Kidman
Cruise sa stretol so svojou druhou manželkou, herečkou Nicole Kidman, na natáčaní filmu *Dni hromu* (1990). Pár sa vzal 24. decembra 1990. Cruise a Kidman si adoptovali dve deti, Isabellu a Connora Antonyho. Vo februári 2001 podal Cruise žiadosť o rozvod, zatiaľ čo bola Kidman nevedomky tehotná. Tehotenstvo skončilo potratom. V roku 2007 Kidman vyhlásila, že zvesti o potrate boli chybné a vysvetlila, že mala mimomaternicové tehotenstvo. Pred svojím ďalším manželstvom s Keithom Urbanom v roku 2006 prehovorila o tom, ako stále miluje Cruisa.

### Vzťahy od roku 2000 a zvesti súvisiace so scientológiou
[vľavo|náhľad|Tom Cruise a [Katie Holmesová v júni 2009]]
V roku 2001 začal chodiť s Penélope Cruz, s ktorou sa stretol na nakrúcaní filmu *Vanilkové nebo*, ale vzťah sa skončil v roku 2004. Časopis *[[Vanity Fair]]* v októbri 2012 uviedol, že niektoré zdroje uvádzajú, že po rozchode s Penélope Cruz zahájila scientologická cirkev tajný projekt nájsť Cruisovi novú priateľku. Podľa týchto zdrojov Cruise na základe série "konkurzov" krátko chodil s britsko-iránskou herečkou Nazanin Boniadi, ktorá následne scientológiu opustila. 

Scientologická cirkev a Cruisovi právnici tieto informácie popreli, hrozili žalobou a *[[Vanity Fair]]* obvinili z "náboženského fanatizmu." Novinár Roger Friedman neskôr oznámil, že dostal e-mail od režiséra a ex-scientológa Paula Haggisa, v ktorom tieto informácie potvrdil.

### Manželstvo s Katie Holmes
V apríli 2005 začal randiť s herečku Katie Holmes. 27. apríla toho istého roku sa Cruise a Holmes, médiami prezývaní "TomKat", prvýkrát spolu ukázali na verejnosti v Ríme. O mesiac neskôr vyznal Holmes lásku *v The Oprah Winfrey Show*, skákajúc počas show hore-dole na pohovke. 6. októbra 2005 oznámili, že čakajú dieťa. V apríli 2006 sa im narodila dcéra Suri.

Dňa 18. novembra 2006 sa za účasti mnohých hollywoodskych hviezd zosobášili v Odescalchi Castle (z 15. storočia) v Bracciano v Taliansku. Hercov hovorca povedal, že ich manželstvo „zoficiálnili“ v Los Angeles deň pred obradom v Taliansku.

Dňa 29. júna 2012 bolo oznámené, že Holmes podala po 5 a pol roku manželstva žiadosť o rozvod. Dňa 9. júla 2012 bolo oznámené, že pár podpísal rozvodové papiere. Vzhľadom k tomu, že zákony štátu New York vyžadujú, aby všetky rozvodové dokumenty zostali tajné, údaje o vysporiadaní nie sú verejnosti prístupné.

## Scientológia
[náhľad|Tom Cruise a Mimi Rogers na [Academy Awards|Oscaroch v roku 1989]]
Cruise je stúpencom scientologickej cirkvi a jej pridružených sociálnych programov. K scientologickej cirkvi ho priviedla v roku 1990 jeho prvá manželka Mimi Rogers. V ranom veku bojoval s dyslexiou a neskôr vyhlásil, že scientológia, konkrétne L. Ron Hubbard Study Tech, mu pomohol dyslexiu prekonať.

### Cruisove presadzovanie scientológie
Okrem podpory rôznych programov, ktoré zasväcujú ľudí k scientológii, propagoval scientológov a usiloval sa o uznanie scientológie ako náboženstva v Európe. V roku 2005 Parížska mestská rada vyhlásila, že Cruise ovplyvňoval vtedajšieho ministra vnútra Nicolasa Sarkozyho a predsedu Senátu  Jean-Claude Gaudina, ktorí ho označili za militantného hovorcu scientológov a zablokovali s ním akúkoľvek ďalšiu komunikáciu.

Cruise bol spoluzakladateľom detoxikačnej terapie pre záchranárov Downtown Medical v New Yorku, založenej na diele L. Ron Hubbarda. Od lekárov a hasičov si za to vyslúžil kritiku.

V roku 2004 David Miscavige vytvoril a za jeho aktivity Cruisovi udelil Scientology Freedom Medal of Valor.

### Kritika psychiatrie
V januári 2004 urobil kontroverzné vyhlásenie: "*Myslím, že psychiatria by mala byť vyhlásená za nezákonnú.*"  Ďalšie diskusie vybuchli v roku 2005 po tom, čo otvorene kritizoval herečku Brooke Shields za to, že brala liek Paxil (paroxetín) - antidepresívum, ktoré užívala na zotavenie sa z popôrodnej depresie po narodení jej prvej dcéry v roku 2003. Cruise tvrdil, že neexistuje nič také ako chemická nerovnováha a že psychiatria je forma pseudovedy. Shields odpovedala, že Cruise "*by mal pokračovať v zachraňovaní sveta pred mimozemšťanmi a nechať ženy, ktoré trpia popôrodnou depresiou rozhodnúť sa, aké možnosti liečby sú pre ne najlepšie*." To viedlo 24. júna 2005 k vášnivej hádke medzi Mattom Lauerom a Cruisom na *NBC Today*.

Shields nazvala Cruisove komentáre ako „ubližujúce všetkým matkám“. Neskôr v auguste 2006 sa Cruise za svoje vyjadrenia Schieldsovej osobne ospravedlnil.

Scientológia je dobre známa pre svoj odpor voči psychiatrii a psychoaktívnym liekom, ktoré sú na liečbu bežne predpisované. Cruisove anti-psychiatrické aktivity viedli k roztržke s režisérom Stevenom Spielbergom. Spielberg údajne v Cruisovej prítomnosti spomenul meno svojho priateľa lekára, ktorý predpisoval psychiatrické lieky. Krátko potom scientológovia štrajkovali pred jeho ordináciou, čo malo Spielberga naštvať.

### Odstránenie videa z YouTube
Dňa 15. januára 2008 bolo na YouTube zverejnené interview s Cruisom, v ktorom hovoril o tom, čo pre neho scientológia znamená. Scientologická cirkev vyhlásila, že video bolo "ukradnuté a editované", a bolo prevzaté z trojhodinového videa vyrobeného pre členov scientológie. YouTube pod hrozbou súdneho sporu video z webu odstránil.

Po tom, čo YouTube preskúmal tieto tvrdenia, zistili, že video neporušuje autorský zákon, pretože sa naň vzťahuje *[[Fair use|klauzula fair use]]*. Následne ho znovu uverejnili na webe a k júnu 2015 video dosiahlo vyše 10 miliónov videní. YouTube ho neskôr vzhľadom na jeho popularitu a na následné zmeny autorskej politiky na internetových stránkach znovu odstránil.

### Údajný vplyv scientológov na Cruisove vzťahy
V roku 2013 Cruise uviedol, že sa s ním jeho ex-manželka Katie Holmes rozviedla čiastočne kvôli tomu, aby chránila dcéru Suri pred scientológmi. Povedal tiež, že Suri už nie je praktizujúcim členom cirkvi.

V marci 2004 jeho hovorca po 14 rokoch odstúpil z funkcie. Cruisovým ďalším hovorcom do novembra 2005 bola jeho sestra Lee Anne DeVette, ktorá bola tiež scientologičkou. DeVette nahradila Paul Bloch v snahe obmedziť diskusie súvisiace s jeho vzťahom s Katie Holmes.

Dokument *Going Clear: Scientology and the Prison of Belief* z roku 2015 vrhol svetlo na Cruisovo postavenie v scientológii. Film uvádzal, že Cruise využíval pracovníkov Sea Org ako zdroj lacnej pracovnej sily. Cruisov bývalý účtovník Marty Rathbun vyhlásil, že jeho bývalá žena Nicole Kidman bola na Cruisov príkaz odpočúvaná (čo Cruisovi právnici popreli).

## Médiá
[náhľad|Cruise a [Katie Holmesová s fanúšikmi v marci 2006]]
V roku 2006 zaradil magazín *Premiere* Cruisa na 13. miesto v rebríčku najvplyvnejších hercov. V rovnakom roku ho časopis *[[Forbes (magazín)|Forbes]]* označil za najvplyvnejšiu celebritu na svete.

V auguste 2006 *[[Paramount Pictures|Paramount]]* uviedol Cruisove "nedávne správanie" ako dôvod, prečo s ním neobnovili zmluvu. Okrem toho *Marketing Evaluations* vyhlásil, že Cruisove Q skóre (miera popularity celebrít) sa prepadlo o 40 percent.

Dňa 10. októbra 2006 bol v Japonsku vyhlásený „Deň Toma Cruisa“.

## Súdne spory
Počas manželstva s Nicole Kidman sa šírili špekulácie o ich sexuálnom živote a klebety o tom, že Cruise je homosexuál. V roku 1998 úspešne žaloval britskú bulvárnu tlač *Daily Express*, ktorá tvrdila, že jeho manželstvo s Kidman je podvod, ktorým zakrýva svoju homosexualitu.

V máji 2001 podal žalobu na gay pornoherca Chada Slatera. Slater údajne povedal časopisu *Actustar*, že mal s Cruisom aféru. Toto tvrdenie Cruise rázne poprel a v auguste 2001 súd nariadil Slaterovi zaplatiť Cruisovi odškodné vo výške 10 miliónov $.

Cruise žaloval Michaela Davisa, vydavateľa časopisu *Bold*, ktorý verejne vyhlasoval, že má video preukazujúce Cruisovu homosexualitu, avšak nikdy údajné video neukázal. Cruise stiahol žalobu výmenou za verejné vyhlásenie, že video neexistuje a že Cruise je heterosexuál.

V roku 2006 žaloval Jeffa Burgara, ktorý získal kontrolu nad Cruisovou oficiálnou stránkou TomCruise.com. Burgar presmeroval Cruisovu stránku na Celebrity1000.com. 5. júla 2006 Svetová organizácia duševného vlastníctva (WIPO) nariadila Burgarovi, aby presmerovanie zrušil.

V roku 2009 Michael Davis Sapir podal žalobu, pretože Cruis nariadil odpočúvať jeho telefón. Žaloba bola z dôvodu premlčania zamietnutá.

V októbri 2012 podal na *In Touch* a *Life & Style* žalobu pre ohováranie potom, čo časopisy tvrdili, že Cruise "opustil" svoju šesťročnú dcéru. Počas výpovede uznal, že svoju dcéru skutočne nevidel 110 dní. Žaloba bola nakoniec zamietnutá.

## Filmografia

## Referencie

* 

## Iné projekty

## Externé odkazy
* 
* 

Kategória:Filmoví herci USA
Kategória:Filmoví producenti USA
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Hollywoodsky chodník slávy
Kategória:Držitelia ceny Zlatá malina za najhorší pár na plátne
Kategória:Osobnosti zo Syracuse (New York)
Kategória:Osobnosti USA anglického pôvodu
Kategória:Osobnosti USA nemeckého pôvodu
Kategória:Osobnosti USA írskeho pôvodu
Kategória:Scientologické osobnosti
Kategória:Kaskadéri USA